Når det kommer til springmadrasser, skelner man mellem bonellfjedre og pocketfjedre/posefjedre. Pocketfjedre eller posefjedre er de nyeste og bedste former for fjedre. Som navnet afslører, er hver fjeder placeret i sin egen lomme, hvilket gør, at fjedrene kan arbejde individuelt. Det betyder, at madrassen kan give støtte efter din krops individuelle form – og at to personer ikke begge synker ned i madrassen, fordi én vender sig i søvne. Bonellfjedre er i dag lidt forældede. Her er fjedrene forbundet, hvilket gør, at når én fjeder påvirkes, påvirkes nabofjederen også. En madras med bonellfjedre kan egne sig fint til sofabrug, men skal du ofte sove i sovesofaen, vil pocketfjedre være at foretrække.